Dariaus ir Girėno medalis
Dariaus ir Girėno medalis – Lietuvos valstybės apdovanojimas, skiriamas pagerbti asmenims, ypač nusipelniusiems Lietuvos aviacijai. Dariaus ir Girėno medaliu apdovanojami Lietuvos Respublikos ir kitų valstybių piliečiai, taip pat asmenys be pilietybės. Dariaus ir Girėno medaliu paprastai apdovanojama Stepono Dariaus ir Stasio Girėno 1933 m. skrydžio per Atlantą metinių proga. Valstybės apdovanojimų ženklų nešiojimo tvarka numato, kad Dariaus ir Girėno medalis – 41 pagal svarbą Lietuvos Respublikos apdovanojimas.